Overfaldet skete natten til torsdag i Jomfru Ane Gade i Aalborg, hvor den 19-årige pludselig slog den 30-årige og derefter sparkede ham flere gange i hovedet. Hele episoden blev fanget af politiets overvågningskameraer, og efter at Nordjyllands Politi havde efterlyst offer, gerningsmand og vidner, meldte den 19-årige sig selv torsdag aften. Han blev fremstillet i grundlovsforhør fredag eftermiddag og er nu varetægtsfængslet i fire uger. Politiet har også afhørt offeret, motivet til overfaldet er fortsat ukendt.
En 19-årig mand er i dag blevet varetægtsfængslet i fire uger for et overfald på en 30-årig mand i Aalborg.